Rozsudok Súdneho dvora (šiesta komora) z 9. novembra 2023 – XC/Európska komisia
(vec C-527/21 P)1
(Odvolanie – Verejná služba – Prijímanie do zamestnania – Verejné výberové konanie EPSO/AD/338/17 – Nepripustenie odvolateľa do ďalšieho štádia výberového konania – Zásada zákazu diskriminácie na základe zdravotného postihnutia – Prístup k dokumentom – Zamietnutie žiadosti o prístup k otázkam položeným počas skúšky – Tajnosť rokovania výberovej komisie – Nariadenie (ES) č. 1049/2001 – Článok 4 ods. 3 – Verejné výberové konanie EPSO/AD/356/18 – Nezapísanie do rezervného zoznamu – Prípustnosť návrhu na zrušenie tohto rezervného zoznamu – Zásada kontradiktórnosti – Článok 47 Charty základných práv Európskej únie – Žaloba o náhradu škody)
Jazyk konania: taliančina
Účastníci konania
Odvolateľ: XC (v zastúpení: F. Rosi, avvocato)
Ďalší účastník konania: Európska komisia (v zastúpení: A. Spina a L. Vernier, splnomocnení zástupcovia, za právnej pomoci A. Dal Ferro, avvocato)
Výrok rozsudku
Rozsudok Všeobecného súdu Európskej únie z 10. februára 2021, XC/Komisia (T-488/18, EU:T:2021:76), sa zrušuje v rozsahu, v akom ním Všeobecný súd na jednej strane zamietol návrh na zrušenie rezervného zoznamu vytvoreného v rámci verejného výberového konania EPSO/AD/356/18 na účely prijatia administrátorov AD 5 a uverejneného 22. mája 2019 ako neprípustný z dôvodu nedostatku záujmu XC na konaní, a na druhej strane zamietol návrhy XC na náhradu škody, ktorú údajne utrpel „v súvislosti s diskrimináciou“, ktorej sa dopustila Európska komisia, pokiaľ ide o tento rezervný zoznam.
V zostávajúcej časti sa odvolanie zamieta.
Vec sa vracia Všeobecnému súdu Európskej únie, aby rozhodol na jednej strane o námietkach neprípustnosti vznesených Európskou komisiou v súvislosti s návrhom na zrušenie rezervného zoznamu zostaveného v rámci verejného výberového konania EPSO/AD/356/18, ako aj v prípade potreby o merite tohto návrhu, a na druhej strane o návrhu na náhradu škody, ktorá údajne vznikla XC z dôvodu diskriminácie, ktorej sa dopustila Komisia v súvislosti s týmto rezervným zoznamom.
4.    O trovách konania sa rozhodne v konaní o veci samej.
____________
1 Ú. v. EÚ C 490, 6.12.2021.